laion/Wikipedia-Exotic huggingface dataset:
ჯონ ატა მილსი

ჯონ ატა მილსი (ინგლ. John Evans Atta Mills დ. 21 ივლისი, 1944, ტარკუა, ოქროს ნაპირი — გ. 24 ივლისი, 2012, აკრა, განა) — განის სახელმწიფო და პოლიტიკური მოღვაწე, ქვეყნის ვიცე-პრეზიდენტი (1997-2001) და პრეზიდენტი (2009 წლის 7 იანვრიდან). პრეზიდენტად აირჩიეს 2008 წლის 7 დეკემბერს, თავის ოპონენტს ნანა აკუფო-ადოს არჩევნები მოუგო 0,5 %-ით. ჯონ ატა მილსი სწავლობდა ჯერ აკრის ერთ-ერთ პრესტიჟულ კოლეჯში, რომელიც დაამთავრა 1963 წელს, ხოლო შემდეგ განის უნივერსიტეტში, რომლის დამთავრების შემდეგაც (1967 წელი) მიიღო იურისტის ბაკალავრის ხარისხი. ამავე პერიოდში კვალიფიკაციის ასამაღლებლად გაემგზავრა ლონდონის აღმოსავლეთისა და აფრიკის კვლევი ინსტიტუტში., აქედან კი გაემგზავრა აშშ-ში და სწავლა განაგრძო სტენფორდის სამართლის სკოლაში. ამერიკიდან დაბრუნების შემდეგ მილსი ლექციებს კითხულობს განის უნივერსიტეტის იურიდიულ ფაკულტეტზე. მისი პედაგოგიური კარიერა 25 წელი გაგრძელდა. მილსი ავტორია რამდენიმე სამეცნიერო ნაშრომისა და პუბლიკაციისა ფინანსური კანონმდებლობის სფეროში. 2006 წელს დემოკრატიულმა კონგრესმა ხმათა დიდი უმრავლესობით აირჩია 2008 წლის საპრეზიდენტო არჩევნების კანდიდატად (81, 4 %). 2008 წელს კი აირჩიეს პრეზიდენტად. თანამდებობა ჩაიბარა 2009 წლის 7 იანვარს. მეორე ქორწინებაშია ერნესტინა ნაადუ მილსზე და ჰყავს 19 წლის ვაჟი, სემ კოფი ატა მილსი პირველი მეუღლისაგან. გარდაიცვალა 2012 წლის 24 ივლისს აკრის სამხედრო ჰოსპიტალში, 68-ე დაბადების დღიდან სამ დღეში. ვიკისაწყობში არის გვერდი თემაზე: ჯონ ატა მილსი Ghana-pedia webpage - Professor John Evans Atta-Mills[მკვდარი ბმული] Professor John Evans Atta Mills 2008 დაარქივებული 2016-12-19 საიტზე Wayback Machine. official campaign website "Profile: Ghana President John Atta Mills" BBC News, January 3, 2009 New Ghana president sworn in Al-Jazeera, January 7, 2009 A damned close-run thing—and a fine example to the rest of Africa The Economist, January 8, 2009 ↑ John Henry Martey Newman. (24 July 2012) Press Statement: Death of President J.E.A. Mills. Myjoyonline.com. დაარქივებულია ორიგინალიდან — 11 მაისი 2013. ციტირების თარიღი: 24 July 2012.
ელიფსი

ელიფსი (ძვ. ბერძნ. ἔλλειψις [elleipsis] — „ნაკლი“, „დანაკლისი“) — წრიული კონუსის გადაკვეთის წირი სიბრტყესთან, რომელიც კვეთს ამ კონუსის ერთ-ერთი კალთის ყველა მსახველს. ელიფსი შეიძლება განისაზღვროს აგრეთვე როგორც სიბრტყის იმ P {\displaystyle P} წერტილთა გეომეტრიული ადგილი, რომელთათვის ამ სიბრტყის ორ მოცემულ F 1 {\displaystyle F_{1}} და F 2 {\displaystyle F_{2}} წერტილებამდე (ელიფსის ფოკუსებამდე) მანძილების ჯამი მუდმივი სიდიდეა. თუ კოორდინატთა სისტემას ავირჩევთ ისე, როგორც ეს ნაჩვენებია ნახაზზე ( O F 1 = O F 2 = c {\displaystyle OF_{1}=OF_{2}=c} ), მაშინ ელიფსის განტოლება მიიღებს შემდეგ სახეს: ( x a ) 2 + ( y b ) 2 = 1 ( 2 a = F 1 P + F 2 P ) {\displaystyle \left({\frac {x}{a}}\right)^{2}+\left({\frac {y}{b}}\right)^{2}=1(2a=F_{1}P+F_{2}P)} ; a = O A {\displaystyle a=OA} და b = O C {\displaystyle b=OC} , ე. წ. ელიფსის დიდი მდა მცირე ნახევარღერძებია. ვინაიდან ელიფსის განტოლება მეორე ხარისხისაა, ელიფსი მეორე რიგის წირია. როდესაც a = b {\displaystyle a=b} , მაშინ ელიფსი გადაიქცევა წრეწირად. სიდიდეს e = c / a {\displaystyle e=c/a} , სადაც c = a 2 − b 2 {\displaystyle c={\sqrt {a^{2}-b^{2}}}} , ეწოდება ელიფსის ექსცენტრისიტეტი, რომელიც ერთზე ნაკლებია. იგი ახასიათებს ელიფსის გაჭიმულობას. ანალიზურ გეომეტრიაში, ელიფსი განმარტებულია, როგორც დეკარტის კოორდინატთა სისტემაში არსებული (X,Y) წერტილთა სიმრავლე, რომლებიც აკმაყოფილებენ შემდეგ ტოლობას: A x 2 + B x y + C y 2 + D x + E y + F = 0 {\displaystyle Ax^{2}+Bxy+Cy^{2}+Dx+Ey+F=0} სადაც B 2 < 4 A C {\displaystyle B^{2}<4AC} , ფუნქციის ყველა კოეფიციენტი ნამდვილი რიცხვია და არსებობს ერთზე მეტი ამომხსნელი, განსაზღვრული ელიფსზე მდებარე (x, y) წერტილთა წყვილებით. ანალიზური გეომეტრია კონუსური კვეთა წრეწირი ჰიპერბოლა პარაბოლა Besant, W.H. (1907). „Chapter III. The Ellipse“, Conic Sections. London: George Bell and Sons, გვ. 50.  Coxeter, H.S.M. (1969). Introduction to Geometry, 2nd, New York: Wiley, გვ. 115–9.  Meserve, Bruce E. (1983), Fundamental Concepts of Geometry, Dover, ISBN 0-486-63415-9 (1990) Fundamentals of College Algebra, 3rd, Scott Foresman/Little, გვ. 381. ISBN 0-673-38638-4.  Draw A Perfect Ellipse YouTube-ზე
ხაკანი შირვანი

ხაკანი შირვანი, ხაყანი შირვანი, აფზალ ალ-დინ ბადილ (დ. 1120/1126, შემახა — გ. 1199, თავრიზი) — სპარსელი პოეტი. დაიბადა ხელოსნის ოჯახში. მამამ, დურგალმა ალიმ, ადრე მიატოვა ცოლ-შვილი. ხაკანი შირვანი აღზარდა ბიძამ და იმ დროის კვალობაზე კარგი განათლება მიაღებინა (შეასწავლა ენები, ფილოსოფია, მედიცინა, ასტრონომია). ხაკანი შირვანი დედით ქრისტიანულ წრეებს უკავშირდებოდა. ჭაბუკი პოეტი დასაწყისში სუფიურმა იდეებმა გაიტაცა, აქედანაა მისი პირველი ფსევდონიმი — „ჰაყაიყი“ (ჭეშმარიტების მაძიებელი). მალე იგი შირვანის ლიტერატურული სკოლის მეთაურმა აბუ ლ-ალა განჯევიმ დაიახლოვა და შირვანშაჰთა სამეფო კარს წარუდგინა. აქედან იწყება ხაკანი შირვანის, როგორც მეხოტბე პოეტის, კარიერა, აქედანვე მოდის მისი საბოლოო ზედწოდება „ხაკანი“ („ხაყანისეული“) ე. ი. მბრძანებლის, შირვანშაჰის საკუთრება. ხაკანი შირვანის კასიდები გამოირჩევა ფორმის გართულებით, „ვასფის“ („აღწერა“) მრავალფეროვნებით, მუსიკალობით. მას დიდი ღვაწლი მიუძღვის ამ ჟანრის განვითარებაში. პოეტური ტექნიკით გატაცება იგრძნობა ლირიკულ ღაზალებშიც. ხაკანი შირვანიმ ორჯერ იმოგზაურა მექაში. პირველი მოგზაურობის შედეგად (1157) დაწერა მასნავი „ორი ერაყის საჩუქარი“ (ავტობიოგრაფიული ხასიათის პოემა). მან სამეფო კარის პოეტის მძიმე ხვედრი გაიზიარა და ერთხანს შაბურანის ციხეში ამოყო თავი. აქ შექმნა შესანიშნავი ციკლი „ციხის კასიდებისა“. გარდაეცვალა ცოლ-შვილი. სიცოცხლის ბოლო წლები თავრიზში გადახვეწილმა მარტოდმარტომ გაატარა. მძიმე განცდებიას ასახული მის ლირიკულ „ნაწყვეტებსა“ და რობაიებში. შემორჩენილია ხაკანი შირვანის წერილების კრებული. იგი კარგად იცნობდა საქართველოს. „ქრისტიანულ კასიდაში“ ასახელებს ბაგრატიონთა რეზიდენციებს — ნაჭარმაგევსა და მუხრანს. ერთ რობაიში ქართული ენის ცოდნას იჩემებს და მაჯამურ რითმად ქართულ სიტყვას იყენებს. მიმოწერა ჰქონდა ქართველ მოღვაწეებთან. კობიძე დ., სპარსული ლიტერატურის ისტორია, თბ., 1975, გვ. 237-241; Марр Ю. Н., Чайкин К. И., Хакани-Незами-Руставели, т. 1-2, М.-Л.-Тб., 1935-1966; Рафили М., Хагани Ширвани - великий современник Низами, კრ.: Низами т.4, Баку, 1947; გვახარია ა., ქართული საბჭოთა ენციკლოპედია, ტ. 11, თბ., 1987. — გვ. 416. ↑ Gershevitch I., Yarshater E., Frye R. N. et al. The Cambridge History of Iran — Cambridge University Press, 1968. — Vol. 5. — P. 569. <a href="https://wikidata.org/wiki/Track:Q6001414"></a><a href="https://wikidata.org/wiki/Track:Q7721061"></a><a href="https://wikidata.org/wiki/Track:Q924275"></a><a href="https://wikidata.org/wiki/Track:Q685767"></a><a href="https://wikidata.org/wiki/Track:Q4465"></a><a href="https://wikidata.org/wiki/Track:Q912887"></a> ↑ Moin M. فرهنگ فارسی معین — Amir Kabir Publishers, 1972. <a href="https://wikidata.org/wiki/Track:Q4746777"></a><a href="https://wikidata.org/wiki/Track:Q3462918"></a><a href="https://wikidata.org/wiki/Track:Q3318947"></a>
შერბეთი

შერბეთი (აზერ. Şərbət; არაბ. شربت; თურქ. Şerbet; სპარს. شربت; ქურთ. Şerbêt) – ტრადიციული აღმოსავლური სასმელი, რომელიც მზადდება ასკილისგან, შინდისგან, ვარდისგან ან ძირტკბილასგან, სხვადასხვა სუნელისგან. აღმოსავლეთის ქვეყნების პოპულარული სასმელი. მზადდება ასკილისგან, ვარდისგან და სხვადასხვა სუნელსაგან. დღეს შერბეთს უწოდებენ სხვადასხვა სახის ხილისგან და შაქრისგან დამზადებულ გამაგრილებელ სასმელებს, რომელსაც ასევე ნაყინსა და სხვადასხვა სახის სასუსნაოს ამატებენ. სიტყვა „შერბეთი“ აღებულია თურქულიდან, რომელსაც გააჩნია ანალოგები სპარსულში, ურდუში, ჰინდიში - „შარბათ“, არაბულში „შარბა“ – (სასმელი); ხსნადი ფხვნილი შუშხუნა აირის მისაცემად გამოგონებულია XIX ს. დიდ ბრიტანეთში. საორბე (თ) - ხილისგან დამზადებული ნაყინი შეესაბამება ტრადიციულ სასმელს; ტაჯიკურ სამზარეულოში მყიფე დაშაქრებული სიროფი, რომელიც წააგავს თხევად მურაბას; აღმოსავლური ტკბილეული - ფერადი არომატული საცხობი ხილისა და რძის ან ხალვის მსგავსი ხილისა და დაჭრილი თხილის საფუძველზე; ჩილიმის თამბაქოს თურული კომპანიის „Serbetli“-ს სახელწოდება. სახელწოდება მოდის თურქული სიტყვა „შერბეთლიდან“, ასევე დაიშვება „შერბეთლი“, ანუ საიდანაც წამოვიდა დასახელების შეკვეცა. სიტყვა „შერბეთს“ თურქული წარმოშობა აქვს, რომელიც სპარსულიდან/ურდუდან "شربت" ან არაბულიდან ნიშნავს სასმელს(„შარბა“). ვიკისაწყობში არის გვერდი თემაზე: შერბეთი World's First Soft Drink"
ბაქო-სუფსის ნავთობსადენი

ბაქო–სუფსას ნავთობსადენი — ნავთობსადენი აზერბაიჯანის დედაქალაქ ბაქოდან საქართველოს სოფელ სუფსამდე. ექსპლუატაციაში შევიდა 1999 წლის თებერვალში მისი სიგრძე 837 კილომეტრია. მილსადენის დიამეტრი 530 მმ. ↑ ჯონსი ს., „საქართველო: პოლიტიკური ისტორია დამოუკიდებლობის გამოცხადების შემდეგ“ = Georgia: A Political History of Independence, თბილისი: სოციალური მეცნიერებების ცენტრი, 2013 [2012]. — გვ. 388, ISBN 978-9941-0-5972-8.
ლაკი ლუჩიანო

ჩარლზ „ლაკი“ ლუჩიანო (ინგლ. Charles „Lucky“ Luciano; /luːtʃˈɑːnɵ/; დ. სალვატორე ლუკანია (იტალ. Salvatore Lucania) დ. 11 ნოემბერი, 1896, ლერკარა–ფრიდი, სიცილია, იტალია — გ. 26 იანვარი, 1962, ნეაპოლი, იტალია) — ლეგენდარული სიცილიელ-ამერიკელი განგსტერი. ის იყო ჯენოვეზეს ოჯახის პირველი ოფიციალური პატრონი. Gosch, Martin A.; Hammer, Richard (1974) The Last Testament of Lucky Luciano. Boston: Little Brown and Company. ISBN 0-316-32140-0.  Gosch, Martin A.; Hammer, Richard (2013) The Last Testament of Lucky Luciano. New York: Enigma Books. ISBN 978-1-936274-57-4.  [Paperback] Raab, Selwyn (2006). Five Families: The Rise, Decline, and Resurgence of America's Most Powerful Mafia Empires. St. Martin's Press. ISBN 0-312-36181-5.  Klerks, Cat (2005). Lucky Luciano: The Father of Organized Crime. Altitude Publishing, Ltd.. ISBN 1-55265-102-9.  Lucky Luciano Biography ლაკი ლუჩიანო — Find a Grave-ზე 'Havana' Revisited: An American Gangster in Cuba ↑ Lucky Luciano | American crime boss | Britannica.com
ნორჩეპინგი

ნორჩეპინგი ნორჩეპინგი (შვედ Norrköping) — შვედეთის ქალაქი, მსხვილი სამრეწველო ცენტრი. ქალაქმოსახლეობის ზრდა XIX საუკუნეში ინდუსტრიალიზაციის პერიოდს უკავშირდება, ამის გამო ნორჩეპინგმა მეტსახელად "შვედური მანჩესტერი" მიიღო. ქალაქი მდინარე მოტალას შესართავთან არის გაშენებული. ამ ადგილას მდინარე ბალტიის ზღვას უერთდება. მოსახლეობა - 83 561 მცხოვრები, გარეუბნებიანად - 126 338 ადამიანი (2006 წლის აღწერით). შედის შვედეთის დიდი ქალაქების ათეულში. ქალაქის ადგილას მოსახლეობა შუა საუკუნეებში გაჩნდა. დაარსების ზუსტი დრო უცნობია, მაგრამ XII საუკუნეში აქ უკვე ნორვეგიის დამცველის - წმინდა ოლაფის სახელობის ეკლესია იხსენიება. ქალაქის მოსახლეობა მდინარე მოტალაზე ზღურბლებს იყენებდა წისქვილებისთვის ენერგიის მისაღებად, მოტალაში კი ორაგულს იჭერდა. სახელწოდება პირველად 1283 წელს იხსენიება, როდესაც სოფია დანიელმა - ვალდემარ I-ის მეუღლემ შენინგის მონასტერს აქ ორაგულის დაჭერის უფლება მიუბოძა. ნორჩეპინგმა ქალაქად წოდების უფლება XIV საუკუნის დამდეგს მიიღო, თუმცა, სტატუსის მამტკიცებველი ყველაზე ადრეული დასაბუთება 1384 წლით თარიღდება. ნეკარის ესლინგენი, გერმანია კლაქსვიკი, ფარერები კუპავოგური, ისლანდია ლინცი, ავსტრია ოდენსე, დანია რიგა, ლატვია ტამპერე, ფინეთი ტრონჰეიმი, ნორვეგია ტურიზმი ნორჩეპინგში (შვედური), (ინგლისური) დაარქივებული 2009-02-25 საიტზე Wayback Machine.
Ericsson

Telefonaktiebolaget L. M. Ericsson, საქმიანობას ახორციელებს Ericsson-ის სახელწოდების ქვეშ — შვედური მავალეროვნული კომპანია, სატელეკომუნიკაციო და ქსელური მოწყობილობების უმსხვილესი მწარმოებელი. შტაბ-ბინა განთავსებულია სტოკჰოლმში. დაარსებულია 1876 წელს ლარს მაგნუს ერიქსონის მიერ როგორც სატელეგრაფო სააგენტოს შემკეთებელი სახელოსნო. კომპანიის ძირითად ბიზნესს უსადენო კავშირის მოწყობილობების წარმოება წარმოადგენს. კომპანიას 180 ქვეყანაში აქვს კავშირის ქსელები აგებული. ადრე Ericsson მობილურ ტელეფონებსაც უშვებდა, თუმცა, მოგვიანებით უსადენო კავშირის ქსელების დამზადებაზე მოახდინა კონცენტრირება, მობილურების წარმოება კი 2001 წელს იაპონურ კომპანია სონისთან ერთად შექმნილ ერთობლივ საწარმოს — Sony Ericsson Mobile Communications-ს გადააბარა. პერსონალის საერთო რაოდენობა 95,359 ათასი ადამიანია. 2018 წლის მონაცემებით კომპანიის შემოსავალი 210.8 მილიარდ შვედურ კრონს შეადგენდა. შეგიძლიათ იხილოთ მედიაფაილები თემაზე „Ericsson“ ვიკისაწყობში. ოფიციალური საიტი კომპანიის ისტორია ↑ 1.0 1.1 1.2 Fourth quarter and full-year report 2018. ციტირების თარიღი: 2019-02-23. ↑ 2.0 2.1 Company facts. Ericsson AB. ციტირების თარიღი: 2018-07-29. ↑ Start. Ericsson History. ციტირების თარიღი: 2016-11-11. ↑ About us. Ericsson AB. ციტირების თარიღი: 5 ნოემბერი, 2016.
ოქსენშერნას სასახლე

ოქსენშერნას სასახლე ჟან დე ლა ვალეს დიზაინით შეიქმნა ძლევამოსილი კანცლერის ალექს ოქსენშერნას დაკვეთით, მის გარდაცვალებამდე სულ ცოტა ხნით ადრე, 1653 წელს შვედეთის დედაქალაქ სტოკჰოლმში. დღეს არსებული შენობა მხოლოდ ფრთაა იმხანად ჩაფიქრებული უზარმაზარი სასახლისა, რომელსაც რომაული იერი და დეკორატიულად გამოყვანილი სარკმლები უნდა ჰქონოდა გლუვ კედლებზე. ურბანულ დაგეგმარებასთან შეხამებული სასახლის უკანა ფასადი ქუჩაზე გადიოდა, რომელიც თავის მხრივ, ფასადს პერპენდიკულარულად გასდევდა. ნაგებობა უნიკალურია კარგად შემონახული გარესახის გამო, დეკორაციებისა და ხუთიარუსიანი ბელეტაჟების ჩათვლით, ასევე ინტერიერის, მე-17 საუკუნის დეკორატიული ანჯამების წყალობით. წოდების მიუხედავად, ოქსენშერნას დინასტიას აქ არასდროს უცხოვრია, სასახლე დასრულების შემდეგ მხოლოდ ოფისის როლს ასრულებდა მე-17 საუკუნის დამდეგამდე, როდესაც შენობა შვედეთის ბანკის ექვივალენტმა უწყებამ დაიკავა. სასახლის შენობა მას მერე სახელმწიფოს საკუთრებაში.
პალაცო ბარბერინი

პალაცო ბარბერინი (იტალ. Palazzo Barberini) — ბარბერინების გვარის სასახლე (პალაცო) იმავე სახელწოდების მოედანზე რომის აღმოსავლეთ ნაწილში. დღესდღეობით აქ ძველი ხელოვნების ეროვნული გალერეაა განთავსებული. აიგო მათეო ბარბერინის შეკვეთით მას შემდეგ, რაც იგი რომის პაპად - ურბან VIII-ედ იქნა არჩეული. სასახლის აგებაში 1627-1633 წლებში სამი გამოჩენილი ხუროთმოძღვარი იღებდა მონაწილეობას - კარლო მადერნა, მისი დისწული ფრანჩესკო ბორომინი და საბოლოოდ ბერნინი. იერ-სახით სასახლე მანერიზმს უფრო მოგვაგონებს, ვიდრე ბაროკოს. მის გარშემო პაპების ისტორიაში პირველად ფართო წალკოტი გააშენეს, რომელიც მოგვიანებით განადგურდა. ურბან VIII გარდაცვალების შემდეგ სასახლეს პაპის ხაზინამ გაუკეთა კონფისკაცია, მაგრამ, ბარბერინების ოჯახს 1653 წელს უკან დაუბრუნდა. მნახველებს ბარბერინების ძლევამოსილებისთვის ხოტბისშემსხმელი პიეტრო დე კორტონის ნახატი ბორომინის „ლოკოკინისმაგვარი“ კიბე, ანტიკური პორტლენდის ლარნაკი, პალესტრინის მოზაიკა და მთვრალი სატირიკოსის ქანდაკი, სარდაფებში კი მითრას ძველი ტაძრის ნანგრევები. Blunt, Anthony, "The Palazzo Barberini", Journal of the Warburg and Courtauld Institutes 21 (1958). შეგიძლიათ იხილოთ მედიაფაილები თემაზე „Palazzo Barberini“ ვიკისაწყობში. ოფიციალური საიტი პალაცო ბარბერინი პალაცო ბარბერინის და ვენეტო რომის სახელმძღვანელო ანტიკური ხელოვნების ნაციონალური გალაერეა პალაცო ბარბერინში დაარქივებული 2013-07-28 საიტზე Wayback Machine.
მაჰსეთი განჯევი

მაჰსეთი განჯევი (დ. 1089 - გ. 1181) — XII საუკუნის სპარსელი პოეტი ქალი. წერდა სპარსულ ენაზე. განათლებული, პოეტური და მუსიკალური ნიჭით დაჯილდოებული, თავისუფლად მოაზროვნე პოეტი დიდხანს იყო გაძევებული მშობლიური განჯიდან. სახელი გაითქვა მახვილსიტყვაობით და მუნასიებით სელჩუკ სულთან სანჯარის (1118-1157) კარზე. ავტორია მრავალრიცხოვანი რობაისა, რომელშიც ცხოვრება ფილოსოფიურადაა გააზრებული. წერდა ღაზალებს და ყითას ფორმის ლექსებსაც. მისი სატრფიალო ლირიკა ახლოს დგას ხალხურ პოეზიასთან. Бертелье Е. Э., Низами у Фузули, М., 1962; ქართული საბჭოთა ენციკლოპედია, ტ. 6, თბ., 1983. — გვ. 525. ↑ 1.0 1.1 Deutsche Nationalbibliothek Record #142467340 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Swartz A. Open Library — 2007. <a href="https://wikidata.org/wiki/Track:Q461"></a><a href="https://wikidata.org/wiki/Track:Q1201876"></a><a href="https://wikidata.org/wiki/Track:Q302817"></a> ↑ The Fine Art Archive — 2003. <a href="https://wikidata.org/wiki/Track:Q10855166"></a> ↑ Czech National Authority Database <a href="https://wikidata.org/wiki/Track:Q13550863"></a>
ერიხ ჰონეკერი

ერიხ ჰონეკერი (გერმ. Erich Honecker; დ. 25 აგვისტო, 1912, ნოინკირხენის რაიონი, ზაარლანდი — გ. 29 მაისი, 1994, სანტიაგო დე ჩილე) — გერმანელი კომუნისტი პოლიტიკოსი, გესპ-ის ცეკის გენერალური მდივანი და გდრ-ის სახელმწიფო საბჭოს თავმჯდომარე. 1929 წლიდან გერმანიის კომუნისტური პარტიის წევრი. 1930–1931 წლებში სწავლობდა მოსკოვში კომინტერნის ახალგაზრდობის სკოლაში. ფაშისტური რეჟიმის წლებში არალეგალურ მოღვაწეობას ეწეოდა, 1935 წელს დააპატიმრეს, 1937 წელს მიუსაჯეს 10 წლის პატიმრობა. 1945 წელს საბჭოთა არმიამ გაათავისუფლა პატიმრობიდან. 1946 წლიდან გკპ ცკ-ის წევრი. აქტიურად მონაწილეობდა გერმანიის ერთიანი სოციალისტური პარტიის (გესპ) დაარსებაში, 1946 წლის აპრილიდან მისი გამგეობის, ხოლო შემდეგ ცკ-ის წევრი. 1958 წლიდან გესპ ცკ-ის პოლიტბიუროს წევრი. 1955–1956 წლებში მოსკოვში სწავლობდა სკკპ ცკ-სთან არსებულ უმაღლეს პარტიულ სკოლაში. გესპ ცკ-ს მდივანი (1958), პირველი მდივანი (1971–1976), გენერალური მდივანი (1976). 1949 წლიდან გდრ-ის სახალხო პალატის დეპუტატი, 1971 წლიდან თავდაცვის ეროვნული საბჭოს თავმჯდომარე, 1976 წლიდან გდრ-ის სახელმწიფო საბჭოს თავმჯდომარე. დაჯილდოებულია ორი კარლ მარქსის ორდენით, შრომის გმირის ორდენით (1972), ლენინის ორდენით (1972) და ოქტომბრის რევოლუციის ორდენით (1977). ვიკისაწყობში არის გვერდი თემაზე: ერიხ ჰონეკერი ქართული საბჭოთა ენციკლოპედია, ტ. 11, თბ., 1987. — გვ. 687.
VII საზონათაშორისო ტურნირი

VII საზონათაშორისო ტურნირი 16 სექტემბერი - 8 ოქტომბერი 1982 თბილისი ტურნირი თბილისში მოულოდნელად დამთავრდა. ფავორიტებიდან მხოლოდ ლევიტინამ შეძლო საგზურის მოპოვება. სუსტად გამოვიდნენ ელენა ახმილოვსკაია, ნინო გურიელი და ჟუჟა ვერეცი. სიურპრიზი იყო მარგარეტა მურეშნის გამარჯვება და ჩინელი ლიუ შილანის პრეტენდენტობა. თუმცა შემდგომმა წლებმა დაადასტურა ჩინელი მოჭადრაკეების არნახული აღმასვლა.
VIII საზონთაშორისო ტურნირი

VIII საზონათაშორისო ტურნირი 8 ივლისი - 2 აგვისტო 1982 ბად-კისინგენი თავიდან სანამ საბჭოთა მოჭადრაკეები ერთმანეთთან არკვევდნენ ურთიერთობას დაწინაურდნენ ახლაგაზრდები, მ. პოგორევიჩი, ბ. ჰუნდი და ე. კლიმოვა. გადამწყვეტ ეტაპზე კი უფრო გამოცდილებმა შესძლეს ხელში აეღოთ ბრძოლის სადავეები. ბრწყინვალე ფინიში ჰქონდა ნ. გაფრინდაშვილს (6 მოგება 6 პარტიაში). კარგად გაისარჯნენ ლ. სემიონოვა და ტ. ლემაჩკოც, რომლებმაც მიიღს კიდეც პრეტენდენტთა საგზურები.
XVII საზონათაშორისო ტურნირი

XVII საზონათაშორისო ტურნირი 1995 კიშინიოვი საზონათშორისო ტურნირი მესამედ ჩატარდა შვეიცარიული სისტემით. 52 მოჭდრაკე 13 ტურში არკვევდა პრეტენდენტთა ტურნირის შვიდი საგზურის ბედს. კარგად ითამაშეს ქართველმა მოჭადრაკეებმა. სულ 10 ქართველი ასპარეზობდა კიშინიოვში და მათგან ოთხმა (ქეთევან არახამია, ქეთევან კახიანი, ნანა იოსელიანი და ნინო გურიელი) პრეტენდენტის საგზური მიიღო. დანარჩენი სამი საგზური ალისა გალიამოვამ, ფენ ჭაოფინმა და ალისა მარიჩმა მიიღს. 7,5 ქულა 11.ცინ კანინი 12.ინა გაპონენკო 13.ნინო ხურციძე 14.ელვირა სახატოვა 15.პ. კრიუკოვა 16. ლიდია სემიონოვა 7 ქულა 17. კრისტინა ფოიშორი 18.ვან ლეი 19.ჭუ ჩანი 20.ალმირა სკრიპჩენკო 21.ჰოანგ თხან ტრანგი 22.ტ. შუმიაკინა 23. მ. ხორავა 24.სუზანა მაქსიმოვიჩი 6,5 ქულა 25.ლიუ სიეუშა 26.ანგელინა ბელაკოვსკაია 27.მ. შერემეტიევა 28. ანტუანეტა სტეფანოვა 29.ელინა დანიელიანი 30.ნანა ეძგვერაძე 31.ნატალია ჟუკოვა 6 ქულა 32.ლიუდმილა ზაიცევა 33.მ. ბობროვსკა 34.მაია ლომინეიშვილი 35.დ. ჩიუკსიტე 36. მონიკა ციგანოვა 37.ნ. კისილიოვა 38. ირინა კულიში 5,5 ქულა 39.მონიკა გალზეტა 40.ლიუ იუ 41.ირინა ბერეზინა 42.ზორიცა ნიკოლინი 5 ქულა 43.ტატიანა რატსუ 44.ე. რადუ 45.სვეტლანა პეტრენკო 46.ბადაშრი ტციპსეი 47.ტატიანა ლემაჩკო 48.იოანა პაასიკანგასი 4,5 ქულა 49.ნათია ჯანჯღავა 50.ი. იეზერკა 3 ქულა 51.შარონ ბურტმანი -3 0,5 ქულა 52.კრისტინა მოსხინა-0,5 შენიშვნა: მოთამაშის გასწვრივ მოცემულია პარტიის შედეგი მოცემულ ტურში. ფრჩხილებში ნაჩვენებია იმ მეტოქის ნომერი, რომელსაც ეთამაშა ამ ტურში
ძველი აზერბაიჯანული ენა

ძველი აზერბაიჯანული ენა ან აზერი (აზარი, ადარი) (სპარს. زبان آذری, აზერ. Azərbaycan dilinin tarixi) — მკვდარი ინდოევროპული ენა, რომელიც ირანული ენების ჩრდილოეთ-დასავლეთ ქვედაჯგუფში შედიოდა. XVII საუკუნემდე არსებობდა აზერბაიჯანის სამხრეთით. არ ენათესავება თანამედროვე აზერბაიჯანული ენას, რომელიც თურქული ენების ჯგუფში ერთიანდება.
The Ting Tings

The Ting Tings — ინგლისური თინეიჯერული პოპ-დუეტი, რომლის წევრები არიან კეტი უაითი (ვოკალი, გიტარა, ბას-ბარაბანი) და ჟიულ დე მარტინო (ბარაბანი, გიტარა, ვოკალი, ფორტეპიანო). ჯგუფი ჩამოყალიბდა 2007 წელს, თუმცა ჯერ კიდევ 2004 წლიდან კეტი და ჟიული ერთად ანლინგტონ მილში, სოლფორდში კერძო წვეულებებზე უკრავდნენ. ამჟამად გამოშვებული აქვთ 4 სინგლი, მათ შორის "That's Not My Name", რომელმაც 2008 წლის 18 მაისს გაერთიანებული სამეფოს სინგლების ჩარტში 1 ადგილი დაიკავა. მათი პირველი ალბომი, სახელწოდებით We Started Nothing, 2008 წლის 19 მაისს გამოვიდა და დიდი ბრიტანეთის 75 საუკეთესო ალბომს შორის 1 პოზიცია დაიმკვიდრა. ჯგუფის სადებიუტო ალბომი We Started Nothing 2008 წლის 19 მაისს გამოვიდა. იგი კრიტიკოსების შეფასების და კომერციული თვალსაზრისით, წარმატებული იყო. ალბომმა 186 კვირის მანძილზე 11 განსხვავებულ ჩარტში მიიღო მონაწილეობა. პირველად იგი 2008 წლის 21-ე კვირაში ირლანდიის 75 საუკეთესო ალბომს შორის გამოჩნდა, საბოლოოდ კი 2009 წლის მე-10 კვირაში დიდი ბრიტანეთის 75 საუკეთესო ალბომსა და ირლანდიის 75 საუკეთესო ალბომს შორის. დიდი ბრიტანეთის 75 საუკეთესო ალბომს შორის მას მთელი 1 კვირის მანძილზე პირველი ადგილი ეკავა. მთავარი სტატია: The Ting Tings-ის დისკოგრაფია. We Started Nothing (2008) Sounds from Nowheresville (2012) Super Critical (2014) ვიკისაწყობში არის გვერდი თემაზე: The Ting Tings ოფიციალური საიტი The Ting Tings კინოფილმების ინტერნეტ-მონაცემთა ბაზაში ↑ Ting Tings - We Started Nothing
X საზონათაშორისო ტურნირი

X საზონათაშორისო ტურნირი 19 ივნისი - 16 აგვისტო 1985 ჟელეზნოვოდსკი ჟელეზნოვოდსკში მარტა ლიტინსკაიამ იპირველა. წინა ციკლის ჩინელი პრეტენდენტი ლიუ შილანი ახლა უ მინ ციანმა შეცვალა. მესამე საგზური აგნეშკა ბრუსტმანმა დამატებით მატჩში მოიგო. თავის შესაძლებლობებზე სუსტად გამოვიდნენ ნონა გაფრინდაშვილი, ნინო გურიელი, მარგარეტა მურეშანი და მარია ივანკა. დამატებითი მატჩი პრეტენდენტობის საგზურისათვის: აგნეშკა ბრუსტმანი - ლიუდმილა ზაიცევა 3 - 3 (ტურნირში უკეთესი კოეფიციენტების გამო გამარჯვება მიენიჭა ა. ბრუსტმანს)
პიტთევსი

პიტთევსი (ბბერძ. Πιτθέας ან Πιτθεύς) — ძველბერძნული მითოლოგიაში, პელოპესა და ჰიპოდამიუსის ვაჟი. ტროიძენის მეფე. თესევსის დედის, ეთრას, მამა. მოხსენიებულია ილიადაში (III 144). ↑ ევრიპიდე. მედეა 685
ტროიძენი

ტროიძენი (ბერძ. Τροιζήν), თანამედროვე: ტროიძინა ან ტრიძინა პატარა ქალაქი (მოს. 671 ად. 2001 წ.) ჩრდილო-აღმოსავლეთ პელოპონესზე, ათენისგან სამხრეთით და მეთანიაგან რამდენიმე მილით დაშორებული. ოფიციალური საიტი დაარქივებული 2006-12-05 საიტზე Wayback Machine.
პედიატრია

პედიატრია (ბერძნ. παιδίον — ბავშვი, ιατρεία — მკურნალობა) — მედიცინის დარგი, რომელიც შეისწავლის ბავშვის ორგანიზმის სხვადასხვა ასაკობრივი პერიოდის ანატომიას, ფიზიოლოგიას, ბავშვთა სნეულებებს, მათ მკურნალობასა და პროფილაქტიკას. პედიატრია მოიცავს: პრევენციულ, კლინიკურ, სამეცნიერო, სოციალურ და ეკოლოგიურ პედიატრიას. ↑ პედიატრია — უცხო სიტყვათა ლექსიკონი
ალტერნატიული მედიცინა

ალტერნატიული მედიცინა მოიცავს მკურნალობის ისეთ მეთოდებსა და მიდგომებს, რომლებსაც თანამედროვე დასავლური სამყარო და მედიცინა არ აღიარებს და არ მიიჩნევს აკადემიურად და კლასიკურად. ალტერნატიული მედიცინის სახეობებია: აკუპუნქტურა, იოგა, მედიტაცია, ნატუროპათია, ტრადიციული მედიცინა (ჩინური, ტიბეტური და სხვა), ქიროპრაქტიკა, ჰერბალიზმი (ბალახეულობით მკურნალობა), ჰიპნოზი, ჰომეოპათია. ხშირად ალტერნატიულ მედიცინაში აერთიანებენ საკვები დანამატების გამოყენების პრაქტიკას მკურნალობისათვის. ამასთან დაკავშრებით გვხვდება ტერმინი «დამატებითი და ალტერნატიული მედიცინა» ანუ დამ (ინგლ. CAD). ალტერნატიულ მედიცინის სახეობად მოიხსენიებენ ფაგოთერაპიასაც ანუ ბაქტერიოფაგებით მკურნალობას, რომელიც ზემოთ ჩამოთვლილ მეთოდებთან შედარებით ყველაზე ნაკლებადაა ცნობილი. შეგიძლიათ იხილოთ მედიაფაილები თემაზე „ალტერნატიული მედიცინა“ ვიკისაწყობში. ალტერნატიული მედიცინა საიტზე Curlie ენციკლოპედია „ბრიტანიკა“